John Nicolas Norcross

John Nicolas Norcross (født 23. april 1688, død 4. desember 1758) var en britisk fribytter og dansk statsfange. Han ble berømt under den store nordiske krig som både kaperkaptein og pirat. Han var også kjent som «piraten i fugleburet» som offer for en kongelig spøk.

Piraten
John Nicolas Norcross var født i Liverpool i England 23. april 1688, og allerede som barn ble han vant med sjømannslivet. Deretter arbeidet han tidlig i Royal Navy og gjorde seg kjent som en skamløs og djerv eventyrer med en utrolig frekkhet og respektløshet som i hans samtid skulle gjøre ham til den meste fargerike kaperen og piraten i Europa.

I 1716 kom Norcross til Göteborg og tok kontakt med Lars Gathe som hadde bygget opp et kaperrede siden 1710 der han tok inn skip og skipssjefer, og sendte dem ut med kaperbrev som ga dem tillatelse til å kapre skip under fiendtlig flagg. Norcross var en dyktig kaperkaptein, men han var også en opportunistisk pirat som ikke skygget unna for å gå over sin tillatelse, og allerede i mars 1717 kapret han postbåten mellom Nederland og England. Med sitt skip La Trompeur herjet han stygt langt vekk fra Kattegat og Skagerrak, og i desember 1717 tok han et nederlandsk skip rett utenfor den nederlandske kysten. Som andre svenske kapere dro Norcross til Dunkerque i Frankrike, men han ble tatt i arrest av franskmennene som reaksjon på det svenske kapervesenet som hadde kommet ute av kontroll.

Norcross som hadde ord på seg som en dyktig rømling, kom seg vekk fra de franske myndighetene og gjenopptok sine aktiviteter med en upåklagelig energi. Han ble anklaget for sjørøveri av de britiske myndighetene i Storbritannia etter at flere skip mellom Skottland og Irland var blitt kapret.

Den som fikk stoppet Norcross var Tordenskjold i den dansk-norske orlogsflåten. Tordenskjold hadde kommet over Norcross ved Dragør tidlig i året 1718 og tok ham til fange. Norcross ble sendt til fengsel i København, men rømte kort etterpå derfra og kom seg over til Sverige. Dette tok han meget hardt og vil hevne seg mot de dansk-norske kongelige for dette.

Norcross på flukten
På sommeren planla han å kidnappe den dansk-norske kronprins Christian som hevn og hadde allerede lagt seg i bakhold under en bro ved Charlottenlund. Kidnappingsforsøket mislyktes og på ny måtte han flykte vekk. Da hadde han klart å erobre en engelsk fregatt som hadde krysset i de skandinaviske farvannene i krig mot Sverige senere våren 1718.

I januar 1719 hadde svenskene endelig fått nok av Norcross' overtredelser som det begynte å bli for mange av, og tok ham i arrest. Etter å ha anbrakt ham på Nya Älfsborg festning ble det krigsrett som i august 1719 dømte ham til døden. Allerede da hadde han fått en dødsdom på seg i Storbritannia. Men før dommen ble fullbyrdet, rømte Norcross ut i friheten og fortsetter som sjørøver i de skandinaviske farvannene – nå etterlyst av alle sjømakter.

De franske myndighetene fant Norcross i Paris i 1726, anklaget for majestetsforbrytelse for sitt mislykkede forsøk på å bortføre kronprinsen og for grove fornærmelser mot den russiske tsaren som var likedan truet med å bli kidnappet. Franskmennene utleverte ham til Danmark der ble han satt i fengsel i København. Men igjen rømte hzn og svømte naken fra København til Hveen for så å flykte til Hamburg.

Norcross ble forrådt av andre og tatt i arrest i Hamburg. Derfra ble han sendt i lenker tilbake til København i 1727. Ved ankomsten var Norcross ikke mindre motløs og kom med de ordene han skulle angre meget på overfor vaktene i Kastellet:

«Om dere sperrer meg inne i et fuglebur slipper jeg fra dere.»

Frederik IV, den dansk-norske kongen, tok ham på ordet.

Piraten i fugleburet
Kongen lot bygge et fuglebur i 4 alen lengde og 3 alen bredde av solide og tykke eikestolper. Norcross ble ført inn, lenket fast og etterlatt til seg selv og sperret fra friheten av de tykke stolpene, ute av stand til å kunne rømme som før. Men oppholdet i fugleburet tok langtfra knekken på ham. Med en ukuelige viljestyrke tok han det med fatning for de neste 16 årene og viet sitt liv til å dressere mus.

Kongen lot ved flere anledninger nysgjerrige folk få komme til fangehullet for å oppleve fugleburet med den berømte piraten som hadde fremlagt flere trusler mot de dansk-norske kongelige og dessuten ville sette fyr på orlogsflåten om han hadde mulighet til det. Den forsmedelsen tok Norcross med stor ro og underholdt tilskuere med sine dresserte mus.

Etter Frederik IVs død kom Christian VI med et tilbud til Norcross. Hvis han lovet å ta til seg kristelig oppførsel og forplikte seg til å ikke søke hevn, vil han få friheten. Men Norcross svarte at han foretrakk å dø i fugleburet sammen med sine dresserte mus. Hans ukuelighet hadde blitt legendarisk.

Etter 16 år i fugleburet ble Norcross i 1742 flyttet til et alminnelig fengsel på Christian VIs anbefaling på dronningens forbønn, og denne gangen ville ikke opprøreren gjøre forsøk på å rømme. Der tilbrakte han de neste 12 årene fram til sin død den 4. desember 1758.

Men aldri noensinne var han knekket, hans ubøyelige viljestyrke kom tydelige fram i en bok som var et resultat av et intervju gjort av Caspar Peter Rothe som hadde stått for flere bøker om Tordenskjold og andre berømte dansker på begynnelsen av 1700-tallet. Boken Das Wunderbare Leben Norcross trykket i 1757 og den danske boken John Norcross, Levner og Trekker trykket i 1756, måtte blir sensurert fordi det var massevis av fornærmelser mot hans hatobjekter, først og fremst de dansk-norske kongelige.

 Referanser 

 Eksterne lenker 
 Dansk biografisk Lexikon

Kategori:Britiske pirater
Kategori:Personer fra den store nordiske krig
Kategori:Personer fra Liverpool